CELEX: 52010XG1203(01)
Language: mt
Date: 2010-11-19
Title: Konklużjonijiet tal-Kunsill tad- 19 ta’ Novembru 2010 dwar l-Aġendi tal-Politika Ewropej u Internazzjonali dwar it-Tfal, iż-Żgħażagħ u d-Drittijiet tat-Tfal

3.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 326/1
            
         Konklużjonijiet tal-Kunsill tad-19 ta’ Novembru 2010 dwar l-Aġendi tal-Politika Ewropej u Internazzjonali dwar it-Tfal, iż-Żgħażagħ u d-Drittijiet tat-Tfal
   2010/C 326/01
   IL-KUNSILL TAL-UNJONI EWROPEA,
   1.   WAQT LI JFAKKAR:
   
               —
            
            
               Fl-Artikolu 3(3) tat-Trattat dwar l-Unjoni Ewropea;
            
         
               —
            
            
               Fir-Riżoluzzjoni tal-Kunsill tas-27 ta' Novembru 2009 dwar qafas imġedded għall-kooperazzjoni Ewropea fil-qasam taż-żgħażagħ (2010-2018) li tiddikjara li fejn adatt, għandha titqies dimensjoni ta' politika tat-tfal - li tqis id-drittijiet u l-protezzjoni tagħhom waqt li tieħu kont li l-ħajja u l-prospetti futuri taż-żgħażagħ huma determinati b'mod sinifikanti bl-opportunitajiet, l-appoġġ u l-protezzjoni rċevuti fit-tfulija;
            
         
               —
            
            
               Il-Komunikazzjoni mill-Kummissjoni Ewropea tal-4 ta’ Lulju 2006“Lejn strateġija Ewropea dwar id-Drittijiet tat-Tfal” (1).
            
         2.   JIEĦU NOTA:
   
               —
            
            
               Tal-informazzjoni pprovduta mill-Presidenza dwar l-Aġendi tal-Politika Ewropej u Internazzjonali dwar it-Tfal, iż-Żgħażagħ u d-Drittijiet tat-Tfal (2).
            
         
               —
            
            
               Tal-miżuri meħuda fil-qasam taż-żgħażagħ biex ikun promoss id-dritt tat-tfal u ż-żgħażagħ li jipparteċipaw fit-teħid tad-deċiżjonijiet li jaffettwa ħajjithom.
            
         3.   JISSOTTOLINJA:
   
               —
            
            
               L-importanza kruċjali tal-ħidma li twettqet fil-qasam tat-tfal, iż-żgħażagħ u d-drittijiet tat-tfal.
            
         4.   JILQA’:
   
               —
            
            
               L-intenzjoni tal-Kummissjoni Ewropea li tadotta Komunikazzjoni ġdida f'dan l-ambitu li tagħti bidu għal strateġija għall-UE dwar id-drittijiet tat-tfal.
            
         5.   GĦALHEKK IĦEĠĠEĠ:
   
               —
            
            
               Lill-Istati Membri jikkooperaw u jieħdu rwol attiv f'dan il-qasam u f'laqgħat futuri internazzjonali, kemm fil-livell tal-esperti kif ukoll f'dak ministerjali, li jittrattaw id-drittijiet tat-tfal.
            
         
      (1)  COM(2006) 367 finali.
   
      (2)  Dok. 14855/10.